Lallanji
லல்லன்ஜி ஒரு இந்திய அரசியல்வாதி ஆவார். அவர் 1879 நவம்பரில் ஃபைசாபாத்தில் மெண்டு லாலின் மகனாகப் பிறந்தார். லல்லஞ்சி ஒரு நில உரிமையாளராகவும், இந்திய தேசிய காங்கிரசின் உறுப்பினராகவும் இருந்தார். அவர் கத்ரி சமூகத்தைச் சேர்ந்தவர். அவர் ஃபைசாபாத்தில் உள்ள அரசு உயர்நிலைப் பள்ளியில் பயின்றார். அவர் தனது இளமை பருவத்தில் ஆரிய சமாஜத்தால் ஈர்க்கப்பட்டார். அவர் ஃபைசாபாத் மாவட்ட காங்கிரஸ் கமிட்டியின் தலைவராக பணியாற்றினார். மே 1948 இல் அவர் ஃபைசாபாத் மாவட்ட வாரியத்தின் தலைவரானார். அவர் அகில இந்திய காங்கிரஸ் கமிட்டி மற்றும் உத்தரபிரதேச காங்கிரஸ் கமிட்டி உறுப்பினராக இருந்தார். அவர் ராம் யாஷ் கீர்த்தன சபையில் உறுப்பினராக இருந்தார். இந்திய தேசிய காங்கிரசுக்குள், ஃபைசாபாத்தில் குப்தா-பந்த் பிரிவின் தலைவராக அவர் உருவெடுத்தார். 1952 இந்திய பொதுத் தேர்தலில் ஃபைசாபாத் மாவட்டத்திலிருந்து (வடமேற்கு) முதல் மக்களவைக்கு (இந்திய நாடாளுமன்றத்தின் கீழ் சபை) லல்லஞ்சி தேர்ந்தெடுக்கப்பட்டார். அவர் 1,11,547 வாக்குகளைப் பெற்றார். அவர் ஆச்சார்யா ஜே. பி. கிருபலானியை தோற்கடித்தார். லல்லஞ்சி 1958 மே 20 அன்று ஃபைசாபாத்தில் இறந்தார். ..